Ana Bărbosu

Ana Bărbosu (2006ko uztailaren 26a , Focșani, Vrancea, Errumania) errumaniar gimnasta da, brontzezko domina olinpikoa irabazitakoa Parisen 2024an.

 Ibilbidea 

2024ko Europako Txapelketan laugarren postua lortu zuen, bai jauzietan, bai Errumaniarekin taldekakoan. Horrela, Errumaniako emakumeezkoen gimnastika taldean sailkatu zen Parisko 2024ko Olinpiar Jokoetarako.

 Paris 2024 
Parisko Olinpiar Jokoetako gimnastika lehiaketan, Barbosu hirugarren postuan geratu zen zoruko proban, baina ez polemika gutxirekin. Izatez, dominen banaketa zeremonian ez zen egon, eta han brontzea eta hirugarren postua Jordan Chiles estatubatuarrak jaso zuen: une gogoangarria izan zen gainera, zeren argazki historikoa egin zuten podiumean, erdian Rebeca Andrade brasildarra zela (urrea), ezker-eskuin Simone Biles (zilarra) eta Chiles estatubatuarrak, lehen aldia izan behar baitzen gimnastikan Joko Olinpikoetan hiru emakumezko beltzek osatzen zutena podium osoa. 

Baina argazkikoa ez zen azkenean dominen zerrendan gauzatu, zeren helegiteen ondorioz, Chilesen puntuaketa jaitsi egin zuten, estatubatuarra 5. geratuz sailkapenean eta hirugarren tokia  Barbosuk hartu zuelarik. 

Ana Barbosuk jokoak amaitu eta 5 egunera jaso zuen domina Errumanian, besteak beste Marcel Ciolacu lehen ministroa bertan zelarik ekitaldian (aurretik polemikan parte hartzea izan zuen Ciolacuk Errumaniaren kontrako bidegabekeria egin zelakoan dominen banaketan) Chilesek kolpe latz eta egoera bidegabetzat jo zuen gertatua.

 Erreferentziak 

 Kanpo estekak 

Kategoria:Olinpiar Jokoetako dominadunak gimnastikan
Kategoria:Errumaniako gimnastak
Kategoria:Emakume gimnasta artistikoak
Kategoria:2024ko Udako Olinpiar Jokoetako gimnastak
Kategoria:2024ko Udako Olinpiar Jokoetako dominadunak
Kategoria:Focșanitarrak